מוצ'ה (ג'יבוטי)

האי מוצ'ה (בערבית: جزيرة موشا) הוא אי אלמוגים קטן מול חופי ג'יבוטי, ששייך לה. הוא ממוקם במרכז מפרץ טאג'ורה. האי נחשב מבחינה מנהלתית לחלק מאזור ג'יבוטי . אוכלוסיית האי מונה כ-20 תושבים תושבי קבע, כשמספרם גדל משמעותית במהלך הקיץ. גאוגרפיה האי מוצ'ה הוא האי הגדול ביותר בג'יבוטי. אורכו פחות מ-3 קיפומטרים, והוא מוקף באיים קטנים יותר, איונים ושונית אלמוגים. הוא שוכן כ-15 קילומטרים דרומית לג'יבוטי היבשתית. כלכלה כלכלת מוצ'ה מבוססת בעיקר על תיירות. האי הוא אחד מיעדי הנופש הפופולריים בג'יבוטי. בירת האי היא מושה, ושדה התעופה שלה היא נמל התעופה מוצ'ה . אי זה יחד עם שאר איי הסביבה, המכונים יחד "איי מוצ'ה", ידועים גם כאתרי צלילה. היסטוריה באוגוסט 1840, נחתם הסכם ידידות ומסחר בין הסולטן מוחמד בן מוחמד מטאג'ורה לבין המפקד רוברט מורסבי מהצי ההודי, המתאר את מכירת האי לאימפריה הבריטית תמורת עשרה שקי אורז. עם זאת, המכירה הייתה מותנית בשהות קבע בריטית. בשנת 1887 ויתרה בריטניה על הריבונות באי לצרפת, תוך שהיא מכירה בתחום ההשפעה הצרפתי במפרץ טאג'ורה, בתמורה לוויתור של צרפת על זכויותיה בזיילה ובאיי זיילה הסמוכים. בשנת 1900 נבנתה באי תחנת בידוד, עבור אנשים המיועדים לבידוד רפואי, אך בסופו של דבר היא לא שומשה עקב מחסור ברופאים זמינים. בשנת 1914, האיים שימשו את הנרי דה מונפרד כמחסן נשק, אותו ניסה למכור באופן לא חוקי. לאחר שהתגלה המסתור, הוצבה "יחידת שומרים ילידים" באי וכמות האנשים המותרים בשהייה בו הוגבלה. אולם יחידת השומרים בוטלה כעבור כשנה, במאי 1915. גלריה קישורים חיצוניים הערות שוליים